
ОБЩИНА БУРГАС

8000 Бургас, ул. „Александровска” № 26

тел. централа: 056/ 84 09 15-19; факс: 056/ 84 13 14

ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Диана Саватева -
Заместник - кмет „Култура, туризъм и спорт ”

ОБЩИНА БУРГАС

ОТНОСНО: Упълномощаване на Кмета на Община Бургас за издаване на Запис на заповед в полза на Програмния оператор на Програма „Културно предприемачество, наследство и сътрудничество“ на ФМ на ЕИП 2014-2021 г към Министерство на културата по проект “Бургас - вълнуващ и артистичен, подобрен достъп до култура и изкуство като катализатор за местно социално и икономическо развитие“ - Договор № РА14 - Р2-2.2.-РД-7/19.10.2022 г.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Бургас е в процес на изпълнение на проект “Бургас - вълнуващ и артистичен, подобрен достъп до култура и изкуство като катализатор за местно социално и икономическо развитие” - Договор № РА14 - Р2-2.2.-РД-7/19.10.2022 г., който се осъществява с финансовата подкрепа на Програма „Културно предприемачество, наследство и сътрудничество“ на ФМ на ЕИП 2014-2021 г.
Съгласно клаузите за изпълнение на договора за безвъзмездна финансова помощ и Ръководството за изпълнение на проекти по програмата, необходимо условие за получаване на авансово плащане по съответния проект, е издаването на запис на заповед в полза на Програмния оператор на Програма „Културно предприемачество, наследство и сътрудничество“ на ФМ на ЕИП 2014-2021 г. към Министерството на културата от страна на Община Бургас. Същият следва да обезпечи пълния размер на авансовото плащане по проекта. 
Предвид изложеното и на основание чл. 21, ал. 1, т. 10 от Закона за местното самоуправление и местната администрация, предлагам, Общински съвет - Бургас да приеме следното
РЕШЕНИЕ:
1. Общински съвет Бургас упълномощава Кмета на Община Бургас да издаде Запис на заповед без протест и без разноски, в полза на Програмния оператор на Програма „Културно предприемачество, наследство и сътрудничество“ на ФМ на ЕИП 2014-2021 г. към Министерството на културата. Записът на заповед е платим на предявяване, обезпечава пълния размер на авансовото плащане по Проект “Бургас - вълнуващ и артистичен, подобрен достъп до култура и изкуство като катализатор за местно социално и икономическо развитие ”, Договор № РА14 - Р2-2.2.-РД-7/19.10.2022 г. и е на стойност 51 530 евро или 100 784 лева. (петдесет и една хиляди петстотин и тридесет евро или сто хиляди седемстотин осемдесет и четири лева). Сумата представлява 30% от стойността на предоставената безвъзмездна финансова помощ. Общински съвет Бургас одобрява поемането на гореописаното задължение.

Приложение: 
1. Запис на заповед.
Диана Саватева 
ЗАМЕСТНИК – КМЕТ „КУЛТУРА, ТУРИЗЪМ И СПОРТ ”

ОБЩИНА БУРГАС

